Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: bírt volna jelentőséggel, mert közérdekű bejelentés esetén a rendőrségnek a panaszost az áttételről az 1977. évi I. törvény
Paragraph Index: 454

2. kezdeményezte, hogy az Országos Rendőr-főkapitányság vezetője utasítsa a rendőri szerveket, hogy a rendkívüli halál miatt folytatott eljárások során tartsák be a törvényes eljárási rendet és határidőket, ezek súlyos megsértése esetén alkalmazzanak fegyelmi felelősségre vonást. Az adott esetben kérte, hogy fontolja meg a felelősök fegyelmi felelősségének vizsgálatát. A legfőbb ügyész az ajánlást elfogadta és a szükséges intézkedéseket megtette. Az országos rendőrfőkapitány a rendőri szerv felelősségét nem fogadta el, a késedelemért a kirendelt szakértőt okolta. Az országgyűlési biztos a válaszra figyelemmel a vizsgálat folytatását rendelte el. Ennek alapján ajánlását némi módosítással megismételte, a válaszadásra nyitva álló idő még nem telt le. OBH 104/1999. Az Alkotmány 2. § (1) bekezdésében deklarált jogállamiságból fakadó jogbiztonság követelményével, illetve ennek részét képező tisztességes eljáráshoz való alkotmányos joggal összefüggésben okoz visszásságot a nyomozó hatóság eljárása, ha a tényállást nem deríti fel kellően, nem törekszik következetesen az ellentmondások feloldására, a büntetőeljárásról szóló törvény alkotmányos alapelvekkel összefüggő előírásainak érvényesítésére. A panaszos kifogásolta, hogy a sérelmére elkövetett lopás bűntette miatt indított büntetőeljárást a Székesfehérvári Rendőrkapitányság megszüntette, s nem tett meg mindent a tényállás tisztázása érdekében, vagyis nem foganatosított olyan nyomozati cselekményeket, melyek eredményre vezethettek volna. Az állampolgári jogok országgyűlési biztosa általános helyettese vizsgálata során megállapította, hogy 1998. május 1-jén, ismeretlen tettes, a panaszos félkész családi házának fürdőszobájából — annak betonozatlan, földes aljzatában elrejtett — 700 000 Ft-ját eltulajdonította. A panaszos konkrét személyt gyanúsított a lopással, azt, aki távollétében folyamatosan bejár a lakásába, s aki már több esetben különböző összegeket tulajdonított el tőle, valamint lábmérete is feltehetően azonos a kertben talált lábnyommal. A lopás bűntette miatt ismeretlen tettes ellen indított bűnügyben a Székesfehérvári Rendőrkapitányság 1998. június 10-én kelt határozatával a nyomozást megszüntette, mert a nyomozás intézkedései ellenére az elkövető kilétét nem sikerült felderíteni és az eljárás folytatásától sem várható kedvező eredmény. A nyomozás során olyan tanút vagy tárgyi bizonyítási eszközt nem sikerült felkutatni, aki, illetve ami az elkövető kilétének megállapításához támpontot nyújtott volna. A panaszos a nyomozást megszüntető határozat ellen panasszal élt, melyet a Székesfehérvári Városi Ügyészség

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes